En ting, man ikke lærer på universitetet, er -
hvordan man bruger sine tæer i arkæologien.
Jeg kan føle Nilens dynd, meget finkornet sand ...
På Nilens bredder -
undersøges et tempel, som man tror Tutankhamon restaurerede.
Jeg er stødt på et tykt lag sten ...
Spor efter drengekongens styre findes måske på bunden af dette hul.
Det her bliver hårdt.
Tutankhamons grav i Kongernes Dal.
Da Tutankhamons gravkammer blev opdaget -
indeholdt det en ufattelig skat.
Mumien efter drengekongen, der døde tragisk tidligt.
Han forbliver den mest gådefulde og berømte af alle faraoer.
Så går vi i gang.
I dag udforskes Tutankhamons hemmeligheder over hele Egypten.
Hvor fik han så meget guld fra?
Hvordan styrede han sit kongerige?
Og kan arkæologerne have overset noget, da de fandt hans grav?
Egyptologen Aliaa Ismail, der blot er 30 år gammel -
leder et egyptisk team -
som digitalt scanner og bevarer informationer fra Kongernes Dal.
Tidligere har de scannet hele Tutankhamons grav.
Nu er Aliaa på vej tilbage på sin egen mission.
Efterlod den unge farao flere hemmeligheder, der ikke er fundet?
Arkæologen Howard Carter opdagede Tutankhamons grav i 1922.
Det var og er stadig -
den største opdagelse fra det gamle Egypten.
For egyptologer var det skelsættende.
Han fandt en stor skat med gyldne masker og kister.
Howard Carter førte detaljeret dagbog.
Det ser ud til, at Carter var ved at give op -
da skatten pludselig åbenbarede sig.
I dagbogen står der:
"Det blev tydeligt, at vi stod på tærsklen til en opdagelse."
"Det syn, der mødte os, var hinsides alt, man kunne have forestillet sig."
Carter opdagede graven med Tutankhamons sarkofag og mumie -
og rum fyldt med skatte fra gulv til loft.
Graven er så fin nu, men da Carter kom herind -
var der et rod af ting.
Her stod Tutankhamons skrin -
med sarkofagen, som havde kisterne indeni.
Og øverst lå selve mumien.
Men Carters dagbog indeholder en overraskende afsløring.
Han var muligvis ikke den første til at træde ind i gravkammeret.
Da han fjernede småsten fra kammeret -
opdagede han, at nogen havde hugget et hul i stenen foran døren.
Og indenfor var der flere tegn på indbrud.
Nogle af skattene var væltet omkuld -
ødelagt eller spredt over gulvet.
Tyvene må have haft travlt, for de tabte værdifulde genstande -
såsom guldringe viklet ind i et tørklæde.
Heldigvis tog de ikke den mest værdifulde skat -
Tutankhamons sarkofag og hans berømte dødsmaske.
Carter må være blevet fyldt med ærefrygt -
da han så masken ligge der ... århundredets største fund.
Kort efter det første tyveri blev gravkammeret plyndret igen.
Derefter blev det atter forseglet.
Det efterlod et kaotisk rod, som Carter fandt 3000 år senere.
Han gennemsøgte graven, men uden Aliaas moderne udstyr.
Teknologien kan åbenbare ting -
som ingen troede eksisterede.
Kan Aliaas scanninger afsløre hemmeligheder om Tutankhamon -
som tyvene og Carter overså?
I Gebel El-Silsila ...
- Okay, er I klar? - Lad os finde templet.
Lederen af den svenske ekspedition, Maria Nilsson ...
... hendes mand, arkæologen John Ward, og deres hund, Carter -
ankommer til Nilens bred med deres team.
Kom så.
De undersøger et tempel, som kan være restaureret af Tutankhamon.
Det meste man ved om drengekongen stammer fra hans grav.
Men 100 år efter opdagelsen leder man udenfor Kongernes Dal -
for at få mere viden om Tutankhamons korte liv og styre.
Da Tutankhamon overtog magten -
handlede alt om genopretning efter faderens forsømmelser.
Så hans opgave var at restaurere alle store monumenter i hele Egypten.
Maria og John tror, at de har fundet sådan et projekt.
I Gebel El-Silsila fandtes et stort stenbrud på Tutankhamons tid.
Vi ved, at hans stenbrud lå her -
så der foregik meget her under Tutankhamons styre.
Maria og John har fundet arbejdernes landsby ved Gebel El-Silsila -
og et tempelfundament lige ved siden af Nilen.
Det her er den bageste del af templet.
Vi kan stadig se, hvor murene har stået.
Her, hvor jeg står nu, stod der bogstaveligt talt en mur.
Vi har indgangen her og en pylonport foran, som vendte mod vest.
Hvis dette tempel blev restaureret af Tutankhamon -
hvorfor gjorde han det så, og hvilke guder tilbad man her?
At finde nye beviser kan hjælpe til at forstå hans styre bedre.
Maria og John fokuserer på et mærkeligt udgravet hul -
inde i tempelkomplekset.
Her var der en hel vold. hvor der voksede et træ.
Og vi antog, at der var noget nedenunder -
for træet måtte få vand fra en kilde.
Da vi ryddede området -
begyndte vi at finde tilhuggede spredte stenblokke.
Og nu har vi hullet.
Men vi ved ikke, hvilken funktion det havde.
Den eneste måde at finde svar på er lade John hoppe derned.
Falder vandstanden, Ahmed?
Men først skal de pumpe vandet ud.
Det burde være tomt. Det må sive ind et sted fra.
Problemet er, at så snart vi pumper vandet ud -
løber det tilbage. Og hver gang det løber tilbage -
fører det ler og mudder med, som lægger sig midti.
Så problemet er, at fyrene må arbejde i mudderet -
og det er ret ulækkert dernede.
Mens vandet pumpes op fra hullet -
får Maria et opkald fra templets anden side.
Jeg tror, at Ibrahim har fundet noget igen.
Han har gjort det igen.
I Abbad ...
... udforsker den franske arkæolog Thomas Faucher -
og den amerikanske arkæolog Jennifer Gates-Foster ...
... en af Tutankhamons hemmeligheder:
Hvor han fik sit guld fra.
Der er ingen guldminer langs Nilen -
hvor Tutankhamon og de fleste egyptere levede.
Så Thomas og Jennifer forlader Tutankhamons grav og rejser -
ud i ørkenen mod øst.
De håber, at stedet her kan afsløre, hvordan han fik sit guld.
Guld var uden tvivl vigtigt for at fylde statens pengekiste.
Hvad kræver det at lave en dødsmaske i guld?
Hvad kræver det at beklæde hele sin trone med guld?
Det kræver flere generationers udvinding i et barskt miljø -
for at finde og forarbejde guldet, så det kan ende i Tuts grav.
Da præster stedte Tutankhamon til hvile -
dækkede de hans ansigt med en dødsmaske af over 10 kg rent guld.
Så lagde de mumien i tre udsøgte, gyldne kister.
Dem lagde de i en forseglet stensarkofag -
omgivet af fire skrin belagt med hamret guld.
Præsterne proppede de tilstødende kamre med guldskatte.
Alt i alt blev Tutankhamon begravet med over 120 kilo guld.
Hvordan kunne drengekongen akkumulere så meget?
I Egyptens østlige ørken findes store guldaflejringer.
Thomas har udforsket området siden 2011 -
og har fundet spor af fortidige minearbejdere.
Men de er hundreder af kilometer fra Tutankhamons hovedstad -
og midt i et af verdens mest livsfarlige naturområder.
Hvordan kunne hans minearbejdere udgrave guld helt herude?
Det tager en uge at krydse ørkenen med æsel eller kamel.
Man vil dø af mangel på vand og mad.
Sidste år udgravede Thomas og Jennifer et gammelt fort -
en livsvigtig, sikker havn i vildmarken.
Der sad formodentlig noget flint.
De har fundet utrolige tegn på -
at stedet kan dateres til den græske æra i Egyptens historie -
tusinde år efter Tutankhamon.
Denne sæson har vi fundet meget materiale.
Det her er formodentlig en lille parfumeflaske.
Men de mistænker, at stedet kan være meget ældre.
De må dybere ned under fortet for at få svar på -
om Tutankhamons arbejdere var her ...
... og om han fik sit guld fra den østlige ørken.
Vi har fundet flere af disse potteskår dernede -
og som I ser, er vi under fortet nu -
så hvis vi kan finde keramik fra Tutankhamons tid vil det være skønt.
Men deres arbejde trues.
Store dele af Abbad er blevet jævnet for at blive til landbrugsjord.
Hele dette område er ødelagt.
Men en anden og farligere trussel er skattejægere og røvere -
som går efter udgravninger i jagten på guld.
Jo længere de graver her, jo mere uønsket opmærksomhed tiltrækker de.
Man ser biler, der kører forbi dagen lang.
Folk tror, at en udgravning indebærer -
at de kan finde guld på samme måde som i Karnak og Luxor.
De har travlt med at finde ud af, om Tutankhamon fik sit guld herfra -
før røvere og landmænd ødelægger alle spor.
Vi løber fra sted til sted -
for at redde så mange data, vi kan, inden det er for sent.
I Silsila ...
Du er fantastisk.
... har Maria og Johns kollega Ibrahim Awadallah Mohamed Jad -
fundet et spor under tempelkompleksets ruiner.
Det her er krokodillen Sobek, Lord af Henney.
Herre over antikkens Silsila.
- Og jeg holder den i min hånd. - Ja.
Den er utrolig.
Det er kun et brudstykke, hovedet mangler.
Den bekræfter alt, vi har ...
... forsøgt at forstå de seneste år.
Statuetter som denne blev givet til templet af tilbedere -
som offergave til krokodilleguden Sobek.
- Er den ikke smuk? - Jo ... det er vores første.
Nærmere fortidens folk kommer man ikke uden at rejse i tiden.
- Og den er lavet af silsilasten. - Sten fra egnen.
Den er fantastisk.
Statuetten af Sobek kan hjælpe Maria og John -
med at forstå templets formål -
og hvorfor Tutankhamon kan have restaureret det.
Sobek åbenbarer sig som den farlige krokodille.
Nu er vandstanden høj, men ved lavvande -
på den anden side og heroppe, var her fuld af krokodiller.
Krokodiller var en konstant trussel mod alle, der arbejdede ved Nilen.
Fortidens egyptere tilbad krokodilleguden Sobek.
Ifølge sagnene skabte han Nilen og gjorde jorden frugtbar.
Faraoerne byggede templer til Sobek langs Nilen.
Der tilbad man ham for at bevare det livgivende vand -
og for at beskytte menneskene mod dets farer.
Præster havde også levende krokodiller i deres templer -
som blev tilbedt som inkarnationer af Sobek.
Tutankhamon kunne godt have restaureret et tempel her.
Tutankhamons stenbrud her i Silsila behøvede et enormt antal arbejdere -
og for at give dem beskyttelse brugte han templet her.
Han må have brugt sin tilknytning til guden Sobek for at vinde magt -
og fremstille sig selv som den store beskytter i det barske landskab.
Kan hullet ved siden af templet være brugt til krokodiller?
Vi ved fra andre udgravninger, at man holdt krokodiller af religiøse grunde.
Jeg tror, det her kan være et krokodillehul -
hvor man bogstavelig talt holdt dem og fodrede dem.
Præsterne kastede mad ned til dem.
Teamet er færdigt med at pumpe vand ud -
og tiden er inde til at se, om de kan finde beviser på teorien.
Han bærer stenen på skulderen.
Men det er et farligt arbejde at rydde hullet for sten.
Ali! Mohamed!
Vi vil forsøge at trække en stenblok op i flok.
Abbad ligger i en 220 km2 stor vildmark -
mellem Tutankhamons paladser ved Nilen og guldminerne i øst.
Jennifer leder efter tegn på -
at Tutankhamons minearbejdere brugte denne sikre havn.
Det ville afsløre en af Tutankhamons hemmeligheder -
og bevise, at han fik sit guld fra ørkenen i øst.
Området her koster mange menneskeliv.
At arbejde, dø og prøve at overleve for at finde guld -
som til sidst endte i Tuts grav.
Spor i form af artefakter, der kan dateres til Tutankhamons æra -
kan ligge under ruinerne af dette gamle fort.
- 3 - D-scanninger af området viser, hvor omfattende opgaven er.
Abbadfortet dækker et areal på 750 kvadratmeter og har 18 rum.
Det er som at finde en nål i en gigantisk høstak.
Da teamet arbejder sig frem gennem rummene en halv meter nede -
gør de en opdagelse.
På dette potteskår ser man lidt tekst, cirka tre tegn.
Bogstaverne er demotiske, de gamle egypteres skriftsprog.
Det er et enestående bevis.
De gamle egyptere skrev på knust keramik.
Fordi papyrus var så dyrt, brugte man den ikke i ørkenen -
ud over til officielle breve.
Det var lettere at tage et potteskår og skrive på det.
Det her var noget, de havde smidt ud.
Så at finde teksten her er virkelig spændende.
Keramikken er ikke gammel nok til at være fra Tutankhamons æra -
men fundet er et klart fremskridt.
Et tegn på, at de er på rette spor, og hvis de fortsætter med at grave -
finder de måske keramik eller andet fra Tutankhamons æra.
Og bevis for, at hans minearbejdere passerede Abbadfortet -
med guld til hans grav.
Ved Gebel El-Silsila -
har Maria og John boet og arbejdet med deres to børn -
Freja og Jonathan, på en båd på Nilen.
I ti år boede de skiftevis i Sverige og Egypten -
for at afslutte arbejdet og prøve at finde ud af mere -
om denne fortidige civilisation.
- Er du klar til at hoppe i? - Ja. Det er så varmt i dag.
Sikke et skønt sted til ungerne, hvor de kan hoppe i og køle af.
Man har ikke levet livet uden at have svømmet i Nilen.
- Børnene får et minde for livet. - Det stemmer.
- Og så der er ingen krokodiller. - Kom så.
Efter en varm dag kan de slappe af.
Men de har ikke meget tid tilbage af sæsonen -
og de kommende dage bliver hektiske.
De udforsker et tempel, som de tror blev restaureret af Tutankhamon.
Og et dybt hul, som kan have indeholdt krokodiller -
som blev tilbedt som inkarnationer af guden Sobek.
Det er fyldt med mudder, og en stor sten hindrer deres arbejde.
Stigen kan brække midt over, rebet kan knække ...
Pas på tæerne.
De må have den ud.
De kan tabe den over fødderne. Der er så meget, der kan gå galt.
Det går ikke. Den vil vælte.
Det bliver ikke let.
Pas på tæerne.
Godt gået, gutter.
Nu hvor de har fået stenblokken op -
indser de, at det bliver sværere at udforske hullet end antaget.
De troede, at leret var bunden, og at der ikke var mere.
I bunden af hullet er der et tykt lag mudder.
Ahmed kan nu stikke palmegrenen hele vejen ned -
og der viser sig at være over 1,5 meter igen -
når de har fjernet leret.
John beslutter, at det er tid til at gøre dem selskab -
og lede i mudderet efter spor, der stammer fra Tutankhamons æra.
I Kongernes Dal ...
... er Aliaa på jagt efter Tutankhamons hemmeligheder -
som Howard Carter kan have overset.
For at undersøge det nærmere er hun taget til Stoppelaere House.
Her leder hun et team, der bruger topmoderne teknik -
til at studere gravene i Kongernes Dal.
- Det her er vores 3 - D-scanningscenter.
Her behandler vi alle de informationer, vi scanner.
Jeg har foretaget scanninger de sidste seks år og er meget spændt.
Det som at skrælle lag af.
Aliaa tror, at tidligere scanninger af Tutankhamons grav -
kan have afsløret noget utroligt.
Noget, Howard Carter aldrig ville have fundet.
Ser man på farvebilledet, ser man bare et smukt motiv.
Men hvis vi fjerner farven og ser alene på det tredimensionelle -
i gråtoner, så er det indlysende, at det ikke er udhugget.
Det er kun gips og maling.
Kigger man nærmere ...
... ser man en slags skygge herfra og hertil.
Man kunne næsten tro, at det er en åbning.
Ved hjælp af disse scanninger kunne man afsløre -
at der kan være noget bag den nordlige væg.
Linjerne kan ikke ses med det blotte øje, men denne antydning af -
at der kan være et skjult kammer i Tutankhamons grav -
har medført mange års udforskninger og kontroverser.
Det giver os håb om, at der er en grav -
bag forseglingen, hvor der måske ligger en anden.
Muligheden foreligger.
Et skjult kammer i Tutankhamons grav ville omskrive historien.
Men hvad eller hvem kunne være bag sådan en hemmelig dør?
Ved Gebel El-Silsila ...
... klatrer John Ward ned i det ildelugtende hul.
Han søger bevis for, at det var et ceremonielt hul -
som blev brugt under Tutankhamons styre.
Et hul, hvor han tror, der blev holdt krokodiller.
Men bunden er dækket af tykt mudder.
En ting, som man ikke lærer på universitetet, er -
hvordan man bruger sine tæer i arkæologien.
Og jeg mener det, for man ser ikke alt, så man må føle sig frem.
Og her føler jeg en masse dynd -
og længere nede føler jeg små stykker sandsten.
Og længere ned ... Åh, nu er jeg langt nede.
Men tæer har sine begrænsninger.
Vidunderligt! Hold da op.
- Hvad er det? - Det er salt. Saltsten.
Dyndet og mudderet er meget dybere, end vi forventede -
men jeg når et tykt lag sten, som jeg ikke kan komme forbi.
Tiden er ved at rinde ud for John og teamet.
I morgen er sidste dag for deres udgravning her.
Det vil kræve mere arbejde, end vi regnede med.
Kan du se noget, John?
Der er intet at se, det her er arkæologi i blinde.
Jeg kan mærke, at der er et stenlag nedenunder -
og det er det, vi forsøger at nå.
"Kom til Egypten, arbejd i sandet."
De sagde intet om vand og mudder.
- Dagen er snart omme. - Ja ... jeg ved det.
Mens tiden løber ud -
opdager en af arbejderne noget skjult i muddervandet.
Mærk efter her ...
Er det bevis for, at hullet og templet -
stammer fra Tutankhamons styre?
I Luxor ...
... er Aliaa vendt tilbage til Tutankhamons grav -
for at undersøge spor af et skjult kammer bag den nordlige væg.
- 3 - D-scanningen har vist noget, der kan være konturer af en dør.
Er der flere hemmeligheder at afsløre i Tutankhamons grav?
Nogle egyptologer mener -
at der findes en hel grav bag dette maleri.
Skyggen findes i dette område.
Som egyptolog er det spændende, at der måske er en hel skat -
som ligger og venter bag denne væg.
Udenfor leder Aliaa efter spor af, hvor en skjult grav kan være.
Her, lige under denne vold, ligger Tutankhamons grav.
Og hvis der er en grav til, vil den ligge der.
Forekomsten af endnu en skjult grav -
er kontroversiel og svær at bevise.
Arkæologiske udgravninger i Kongernes Dal -
indebærer en risiko for de uvurderlige grave i jorden.
Men der er andre måder til at kigge under jordoverfladen.
For ikke så længe siden blev området undersøgt med jordradar.
Formålet var at undersøge, om det var muligt -
at der lå endnu en grav under Tutankhamons.
Med en jordradar kan arkæologer lede efter tomrum -
gennem sten og vægge i grave.
Området omkring Tutankhamons grav er scannet flere gange før -
med forskelligt resultat.
Men et nyligt afsluttet arbejde af arkæologen Mamdouh Eldamaty -
åbner for en ny og spændende mulighed.
I sin radarscanning opdagede han et ti meter langt rum -
lige ved siden af Tutankhamons grav.
Hvis det er forbundet med det rum, der kan være bag gravkammeret -
kan det være en uopdaget del af graven.
Rummene ville sikkert være urørte og fulde af skatte -
og muligvis endnu en grav.
Delte Tutankhamon sin grav med en anden?
Resultaterne af radarundersøgelsen var utrolige.
Det er så spændende at tænke på, at endnu en opdagelse kan vente.
Alle venter vi på at se, hvad denne hemmelighed skjuler.
Hvis Tutankhamons grav indeholder et skjult gravkammer -
rejser det spørgsmålet: Hvem ligger begravet der?
Thomas og Jennifer undersøger en af Tutankhamons hemmeligheder.
De graver under et fort for at se, om han kan have fået sit guld -
fra den ugæstfri ørken i øst.
Søgte hans minearbejdere ly her?
Teamet har lige fundet noget.
Stenblokke, som giver et glimt af en bosætning fra Tutankhamons æra.
Blokkene har været byggesten, og vi kan se hieroglyffer på dem.
Det indikerer, at de blev brugt til en slags bygning -
under Tutankhamons styre.
Det giver os et indtryk af -
at stedet var i brug og aktivt i det 18. dynasti.
Jennifers team skal nu flytte stenene og bringe dem til analyse.
Da de graver dybere under fortet -
ser de flere tegn på, at stedet blev brugt på Tutankhamons tid.
Den er smuk.
Den her er speciel og adskiller sig fra de ptolemæiske genstande -
den græske keramik, som vi finder i de fleste rum her i fortet.
Denne keramik fra Det nye Rige er ikke drejet.
Det er håndlavet, og det ser man ved at kigge ned i potten -
hvor overfladen er meget ujævn -
og formodentlig glattet med en glat sten.
Der er ikke kun én eller to stykker keramik fra Tutankhamons æra.
Jennifers team opdager, at jordlagene under fortet -
er propfulde af det.
Vi finder materialer fra Det nye Rige i rum nr. 20. 19, 26, 18 og 17.
Nu ved vi, at der under fortet er levn -
som indikerer en slags bosætning under Det nye Rige.
Opdagelsen beviser, at stedet kan være brugt af minearbejderne.
Men teamet har også fundet et andet utroligt spor i fortet.
I grundfjeldet, 20 meter nede, er der en brønd.
Den livsvigtige vandressource forklarer, hvorfor fortet -
og Tutankhamons minearbejdere var her.
Vi kan konstatere, at brønden blev bygget på Tutankhamons tid.
For menneskene var det endnu mere værdifuldt end guld -
at kunne få vand, inden de begav sig ud i ørkenen.
Beviserne her og andre steder -
viser, hvordan Tutankhamon fik sit guld fra ørkenen i øst.
Minearbejdere måtte vandre langt fra Nildalen -
gennem den varme, tørre ørken for at komme til guldminerne.
På ruten blev der gravet brønde for at skaffe drikkevand.
Hver brønd lå med en dags afstand til den forrige -
hvilket dannede et netværk af livsvigtige rastepladser.
Det gjorde, at de kunne overleve den hårde tur gennem ørkenen -
for at udvinde guld i øst og bringe det tilbage til faraoen.
Thomas og Jennifer har afsløret en af Tutankhamons hemmeligheder.
Steder som dette var en central del af infrastrukturen -
for at skaffe guld -
til en af historiens mest overdådige begravelser.
Guldet til Tuts maske og hans grav kom fra ørkenen i øst.
Tilsyneladende beskedne steder som dette -
gjorde det muligt at udvinde Det nye Riges guld.
Ved Gebel El-Silsila ...
... finder Johns kollega, Ibrahim, noget i det beskidte mudder -
i deres søgen efter tegn på, at det ceremonielle hul -
blev brugt under Tutankhamons styre.
Vent lidt ... den her er jo malet.
- Kan du se malingen? - Ja.
Det går hele vejen ned.
Det er en dørkarm.
Det er dørkarmen fra en dør over os -
som er faldet ned og endt under al mudderet.
Du har fundet en del af døren til templet.
- Hvad mere? Du sagde, at der var to. - Ja. Den her.
- Har du den? - Ja.
Nej, jeg vender den forkert.
Den går ikke på langs, men sådan her.
Den står op. Det her er ikke døren.
- Hvad er det så? - Et vindue.
- Et vindue? - Fantastisk.
Det er det første vindue, vi finder i Silsila.
Et 3500 år gammelt vindue.
Sten fra et vindue kan stamme fra templet ved siden af hullet.
Krokodillerne var hernede -
og de plaskede rundt i vandet hele tiden i færd med at spise.
Solen nåede ikke herned, for det hele har været overdækket.
Hernede er krokodillerne -
og deroppe er templet og præsterne, der kaster mad ned.
Det her er historie. Fuldkommen fænomenalt.
Maria!
Hvad har du fundet?
Fundene i hullet giver Maria og John en ide om -
hvordan templet kan have set ud i sin storhedstid.
Okay. Direkte fra hullet i Sobek.
Jeg kan se arkitektoniske detaljer.
Jeg tror, det var et vindue, der sad der.
Vi har med sikkerhed en form for tempelfunktion.
Vi har Sobekstatuen.
Et hul, hvor man holdt levende krokodiller.
Beviserne er ved at danne et billede.
Så det er sandsynligt, at det her var en del -
af Tutankhamons restaureringsprojekt.
Alt, vi har fundet denne sæson, indikerer det.
Vores tempel stod engang smukt -
med udsigt over Nilen og dens krokodiller.
- Sikke et syn det må have været. - Ganske storslået.
Det ceremonielle hul og tempel, som Maria og John har udgravet -
antyder, hvorfor Tutankhamon kan have restaureret templet -
og hvorfor det var tilegnet Sobek.
Han viste ikke kun, at han kerede sig om folk.
Ved at føre templet tilbage til sin tidligere pragt -
viste han samtidig, at han var magtfuld.
Han kunne sige: "Se på mig, jeg er konge".
Selv om han var en svagelig dreng, havde han magt som en levende gud.
Tutankhamon døde ung -
men fremstod alligevel som en stor, magtfuld farao.
I Kongernes Dal er Aliaa i Tutankhamons grav.
Hun leder efter tegn på, hvad eller hvem -
der ligger i et muligt kammer ved siden af graven.
Det her skulle være indgangen, og her er omridset af kammeret.
Man mener, at det skjulte kammer kan rumme en anden kongelig.
Men i så fald hvem?
Igen findes ledetrådene i Tutankhamons grav.
Andre grave i Kongernes Dal har det samme særpræg.
Efter en korridor går man til venstre.
Men for at gå ind i Tutankhamons grav går man til højre.
Nogle egyptologer mener, at det indikerer en dronningegrav.
Og ikke en kongegrav som Tutankhamons.
Kan et skjult kammer her indeholde en dronnings lig?
Måske Tutankhamons eneste kendte kone, Ankhesenamun?
Aliaa ser noget på væggen, der tyder på en anden kandidat.
Her ser vi billeder af Tutankhamon ved mundceremonien -
hvor han bydes velkommen til efterlivet af guderne.
Det er billeder, som man normalt finder i en kongegrav.
Nogle egyptologer mener dog -
at personen ikke er Tutankhamon -
men snarere en gengivelse af Nefertiti.
- Omkring 1350 f. - Kr. blev Nefertiti Egyptens dronning, 15 år gammel.
Sammen med sin mand, farao Akhenaton -
dannede de en ny religiøs kult, der tilbad solguden Aton.
Da hendes mand døde -
tror nogle, at Nefertiti fortsatte som farao -
indtil hendes stedsøn, Tutankhamon, indtog tronen.
Selv om Nefertiti er en af Egyptens mest berømte dronninger -
har man aldrig fundet hendes sidste hvilested.
Vi kan sammenligne Nefertiti med Osirisbilledet af Tutankhamon.
Ser man godt efter, ser man læbelinjen går ned.
Det er samme linje -
på andre statuer og afbildninger af Nefertiti.
Ifølge visse eksperter tyder det på, at et ældre billede af Nefertiti -
blev modificeret til at ligne Tutankhamon.
I så fald tyder det på, at Tutankhamons grav -
oprindeligt var en del af Nefertitis grav.
Et muligt gravkammer bag væggen kan være hendes.
Men hvorfor skulle hendes grav genbruges til Tutankhamon?
Aliaa tror, at kongens mumie kan give nogle svar.
Tutankhamons mumie blev scannet.
Scanningen viste, at han døde i en meget ung alder.
Han var syg størstedelen af livet, og han døde pludseligt -
så der var ingen grav klar til ham.
Han måtte bruge en andens grav.
Måske fik han simpelthen Nefertitis grav.
Det er en kontroversiel og bestridt teori. Hvis den er sand -
kan det føre til det største fund, siden Howard Carter -
opdagede denne grav i 1922.
Hvis det er Nefertitis grav -
som blev brugt til Tutankhamon -
vil det være verdens største egyptologiske opdagelse.
Det ville blive århundredets mest fascinerende fund.
Inden i hans grav og over hele Egypten -
leder arkæologer efter Tutankhamons hemmeligheder -
for at sammenstykke hans historie.
I livet var denne farao ung og skrøbelig -
men han fik hjælp af guder, som Sobek -
til at styre sit folk og blive deres almægtige beskytter.
Den er smuk.
Han sendte mænd ud i ørkenen for at lede efter guld til sin grav.
En grav, som måske skjuler et kammer, som alle hidtil har overset.
Men takket være moderne teknologi -
kan eksperterne måske en dag afsløre alle Tutankhamons hemmeligheder.
Tekster: Line Marqvertsen